Държавен вестник, бр. 91, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  91
(2) В случаите по чл. 234, ал. 3 ЗМВР въз­
награждението за времето на отстраняване от 
длъжност се изплаща на държавния служител 
със заповед по образец на органа по чл. 230, 
ал. 1 ЗМВР.
(3) Екземпляр от заповедта по предход­
ните алинеи и заповедта по чл. 234, ал. 1, 
т. 2 ЗМВР се изпращат в дирекции „Човешки 
ресурси“ – МВР, и „Планиране и управление 
на бюджета“ – МВР, или аналогичните им 
звена по месторабота на отстранения дър­
жавен служител.
Чл. 31. Заповедите за налагане на дисци­
плинарни наказания се изготвят по образец 
и се оформят като явни материали, а при 
наличие на класифицирана информация в 
тях – в съответствие с изискванията на Закона 
за защита на класифицираната информация 
(ЗЗКИ) и правилника за прилагането му.
Чл. 32. (1) Когато е направено предложение 
за отмяна на заповед за налагане на дисци­
плинарно наказание, издадена в нарушение на 
установените със ЗМВР и ППЗМВР правила, 
указанията, които по-горестоящият орган 
дава на наказващия орган, са задължителни.
(2) Отмяната на заповедта за налагане 
на дисциплинарно наказание и налагане на 
по-леко такова, както и налагането на дисци­
плинарно наказание „уволнение“ и прекратя­
ване на служебното правоотношение на това 
основание, се извършва с една заповед.
(3) При оспорване на наложеното дисци­
плинарно наказание по административен 
ред цялата преписка, придружена с писмено 
становище на наказващия орган, се изпращат 
на по-горестоящия административен орган. 
Когато по-горестоящият административен 
орган е министърът на вътрешните работи, 
преписката се докладва чрез директора на 
дирекция „Човешки ресурси“ – МВР.
(4) Компетентният орган, разгледал жал­
бата, се произнася с решение по образец, в 
което се посочват дата, имена и длъжност 
на органа от съответната структура, мотиви 
и правни основания за отмяна/изменение 
изцяло или отчасти на оспорения акт или 
отхвърляне на жалбата.
(5) При налагане на по-леко дисциплинарно 
наказание след оспорване срокът за изтърпя­
ване на новото дисциплинарно наказание тече 
от датата на връчване на заповедта, с която 
е наложено отмененото наказание.
(6) В случаите на отмяна на заповед за на­
ложено дисциплинарно наказание по чл. 226, 
ал. 1, т. 5 и 6 ЗМВР държавният служител 
се възстановява на заеманата длъжност след 
представяне на заверено копие на решението за 
отмяна на наказанието в дирекции „Човешки 
ресурси“ – МВР, и „Планиране и управление 
на бюджета“ – МВР, или в аналогичните им 
звена по места.
Чл. 33. Дисциплинарни наказания на слу­
жители, работещи в МВР по трудово правоот­
ношение, се налагат от органа по назначаване 
или изрично определени от него служители в 
сроковете и по реда, регламентирани от КТ.
Раздел III
Произшествия в МВР
Чл. 34. (1) Произшествията в МВР са 
противоправни деяния, извършени от или 
срещу служители на МВР, както и други де­
яния или събития, засегнали дейността или 
нормалното функциониране на службите на 
министерството.
(2) Произшествия са всички деяния, съ­
държащи признаци на престъпление.
(3) Произшествия са и следните събития 
или извършени от служители деяния:
1. осъждане с влязла в сила присъда за 
извършено умишлено престъпление;
2. влязла в сила присъда за лишаване от 
право за заемане на държавна служба;
3. нарушаване забраната на чл. 172, ал. 2 
или на чл. 173 ЗМВР;
4. неподаване на декларация по чл. 177, 
ал. 7 ЗМВР;
5. неявяване на работа без уважителни 
причини в два последователни работни дни;
6. издаване на неправомерна заповед, при 
изпълнението на която е настъпила смърт на 
служител от МВР;
7. самоубийство или опит за самоубийство 
на служител от МВР;
8. самоубийство или опит за самоубийство 
на доведено, конвоирано или задържано лице;
9. бягство на доведено, конвоирано или 
задържано лице;
10. неправомерно задържане на лица в 
службите на МВР;
11. неправомерно използване на физическа 
сила или помощни средства;
12. дребно хулиганство по смисъла на Указа 
за борба с дребното хулиганство;
13. нарушаване на разпоредби за съхра­
няване, опазване и използване на служебни 
оръжия, взривни вещества, боеприпаси, 
специална техника, имущество, документи, 
служебни карти, пропуски и лични знаци;
14. други деяния или събития, засегнали 
дейността или нормалното функциониране на 
службите или нанесли значителни имущест­
вени вреди на МВР;
15. нарушаване на правилата за защита 
на класифицирана информация, довело до 
нерегламентиран достъп.
(4) Квалифицирането на произшествията 
в случаите по ал. 2 се извършва съгласно 
съставите на престъпленията, предвидени в 
НК, а в случаите по ал. 3 – съобразно номе­
рацията им от т. 1 до т. 15.